CELEX: 32013R0671
Language: sk
Date: 2013-07-09 00:00:00
Title: Vykonávacie nariadenie Komisie (EÚ) č. 671/2013 z  9. júla 2013 o zatriedení určitého tovaru do kombinovanej nomenklatúry

16.7.2013   
            
            
               SK
            
            
               Úradný vestník Európskej únie
            
            
               L 193/4
            
         VYKONÁVACIE NARIADENIE KOMISIE (EÚ) č. 671/2013
   z 9. júla 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby s výhradou opatrení platných v Európskej únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie, sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu 60 dní podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   S výhradou opatrení platných v Európskej únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie je možné odvolávať sa na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, počas 60 dní podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júla 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok z hladkej látky s rozmermi asi 26 cm × 32 cm pozostávajúcej z rôznych textilných materiálov v tvare vtáka.
                  Hlavnú časť výrobku tvorí jedna vrstva vlasovej textílie s dlhým vlasom, ktorá má na jednej strane našité krídlo v tvare koruny z tkaného textilného materiálu. Na druhej strane je vlasová textília s dlhým vlasom lemovaná našitou stuhou z tkaného textilného materiálu. Na vlasovej textílii s dlhým vlasom je prišitý kus tkanej látky trojuholníkového tvaru, ktorý predstavuje zobák vtáka. Oči sú vytlačené na pútkach a na vlasovú textíliu s dlhým vlasom sú prišité dva kusy tkaného textilného materiálu v tvare nôh. Ozdobne vystrihnutý textilný materiál predstavuje chvost.
                  Na hornom okraji vlasovej textílie s dlhým vlasom sú pripevnené rôznofarebné číslované pútka, slučky a pásiky tkaného textilného materiálu.
               
               
                  6307 90 10
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkami 7 písm. f) a 8 písm. a) k oddielu XI, poznámkou k podpoložkám 2 písm. A k oddielu XI, poznámkou 1 ku kapitole 63 a znením číselných znakov KN 6307, 6307 90 a 6307 90 10.
                  Výrobok nie je určený v prvom rade ako hračka pre dojčatá ani malé deti, keďže tvar výrobku ani čísla a štítky nie sú pre nich rozpoznateľné, ale slúži skôr na ich upokojenie. Preto výrobok nemožno zatriediť do položky 9503 medzi „ostatné hračky“ (pozri aj vysvetlivky k harmonizovanému systému k položke 9503 písm. D, prvý odsek).
                  Výrobok sa preto má zatriediť pod číselný znak KN 6307 90 10 ako „ostatný celkom dohotovený výrobok – pletený alebo háčkovaný“.
               
            
                  (Pozri obrázky 665 A a 665 B) (1)
                  
               
               
                   
               
               
                   
               
            
         
      
                  
                     
               
               
                  
                     
               
            
                  
                     665 A
                  
               
               
                  
                     665 B
                  
               
            
         (1)  Fotografie slúžia iba na informačné účely.